Ove Hygum
Ove Hygum, f. 17.9.1956, dansk fagforeningsleder og politiker. Ove Hygum blev færdiguddannet som sparekasseassistent i 1976 og var som socialdemokrat tidligt fagpolitisk aktiv; han var faglig sekretær i HK-Forbundets statssektor 1982-85, kongresvalgt forretningsfører 1985-88 og formand for Statsansattes Kartel og for HK/STATs forbundssektor 1988-98.
Ove Hygum var 1998-2001 arbejdsminister i regeringen Nyrup Rasmussen. I 2002 blev han personalechef for forretningsområdet kapitalforvaltning og livsforsikring i Nordea; 2004-08 var han executive director og fra 2008 managing director.